
LIETUVOS RESPUBLIKOS
ŪKINIŲ BENDRIJŲ ĮSTATYMO NR. IX-1804 PAKEITIMO ĮSTATYMO
NR. XIII-410 1 STRAIPSNIO PAKEITIMO
ĮSTATYMAS

2018 m.                    d. Nr.
Vilnius

1 straipsnis. 1 straipsnyje išdėstyto Lietuvos Respublikos ūkinių bendrijų įstatymo 5 straipsnio pakeitimas
1. Papildyti 1 straipsnyje išdėstyto Lietuvos Respublikos ūkinių bendrijų įstatymo 5 straipsnio 6 dalį 4 punktu:
„4) žurnalistams Lietuvos Respublikos visuomenės informavimo įstatyme nustatytomis sąlygomis.“
2. Papildyti 1 straipsnyje išdėstyto Lietuvos Respublikos ūkinių bendrijų įstatymo 5 straipsnio 7 dalį nauju 4 punktu:
„4) žurnalistai Lietuvos Respublikos visuomenės informavimo įstatyme nustatytomis sąlygomis;“.
3. Buvusį 1 straipsnyje išdėstyto Lietuvos Respublikos ūkinių bendrijų įstatymo 5 straipsnio 7 dalies 4 punktą laikyti 5 punktu.
4. Pakeisti 1 straipsnyje išdėstyto Lietuvos Respublikos ūkinių bendrijų įstatymo 5 straipsnio 8 dalį ir ją išdėstyti taip:
„8. Juridinių asmenų dalyvių informacinėje sistemoje sukauptų duomenų apie komanditinės ūkinės bendrijos komanditorius pagrindu parengta informacija teikiama už atlyginimą, išskyrus atvejus, kai ji teikiama komanditinės ūkinės bendrijos komanditoriams, kai Juridinių asmenų dalyvių informacinėje sistemoje tvarkomi duomenys apie juos, kartą per kalendorinius metus, taip pat šio straipsnio 7 dalies 2 ir, 3 ir 4 punktuose nurodytiems subjektams.“

Skelbiu šį Lietuvos Respublikos Seimo priimtą įstatymą. 

